stanford-oval/wikipedia huggingface dataset:
อ่าวเมาะตะมะ

| การขึ้นทะเบียน>  พื้นที่ชุ่มน้ำแรมซาร์ |
| --- | --- |
ชื่อที่ขึ้นทะเบียน: อ่าวเมาะตะมะ
ขึ้นเมื่อ: 10 พฤษภาคม พ.ศ. 2560
เลขอ้างอิง: 2299
 
ภาพถ่ายดาวเทียมของอ่าวเมาะตะมะ
อ่าวเมาะตะมะ (พม่า: မုတ္တမပင်လယ်ကွေ့) เป็นพื้นน้ำส่วนหนึ่งของทะเลอันดามันทางตอนใต้ของประเทศพม่า ชื่อของอ่าวเมาะตะมะได้มาจากเมืองเมาะตะมะ แม่น้ำสะโตง, แม่น้ำสาละวิน และแม่น้ำย่างกุ้งต่างไหลลงสู่อ่าวนี้
ลักษณะเฉพาะของอ่าวเมาะตะมะคือมีแนวชายฝั่งที่ได้รับอิทธิพลน้ำขึ้นน้ำลง ระดับน้ำขึ้นลงอยู่ในช่วงระหว่าง 4–7 เมตร โดยมีระดับน้ำขึ้นลงสูงสุดบริเวณอ่าวเมาะตะมะตะวันตก
ในช่วงกระแสน้ำขึ้นเมื่อระดับน้ำอยู่ที่ราว 6.6 เมตร เขตน้ำขุ่นจะครอบคลุมพื้นที่มากกว่า 45,000 ตารางกิโลเมตร ทำให้เป็นเขตน้ำขุ่นที่ใหญ่ที่สุดแห่งหนึ่งในมหาสมุทรโลก ช่วงกระแสน้ำลงที่ระดับ 2.98 เมตร พื้นที่ความขุ่นสูงจะลดเหลือ 15,000 ตารางกิโลเมตร ขอบพื้นที่ความขุ่นสูงจะเคลื่อนตัวไปมาพร้อมวงจรน้ำขึ้นลงร่วม 150 กิโลเมตร
อ่าวนี้เป็นที่อยู่อาศัยของสายพันธุ์ต่าง ๆ รวมทั้ง วาฬบรูด้า ที่ได้จำแนกชั้นชีววิทยาทางทะเลแล้ว
ในปี พ.ศ. 2551 พบว่าเขตนี้อุดมไปด้วยแหล่งน้ำมัน เป็นแหล่งสำรวจน้ำมันมาตั้งแต่ปี พ.ศ. 2557 ภายใต้ "โครงการพัฒนาซอติกะ" ซึ่งเป็นกลุ่มบริษัทระหว่างประเทศของอเมริกา (เชฟรอน), อังกฤษ (บีพี), ฝรั่งเศส (โททาล), จีน (CNOOC), ไทย (ปตท.สผ.), อินโดนีเซีย (PT Gunanusa) และ อินเดีย (L&T) ที่สำรวจน้ำมันในบล็อก M7, M9 และ M11
16°31′15″N 97°00′45″E﻿ / ﻿16.52083°N 97.01250°E﻿ / 16.52083; 97.01250
อัศฮาบุลอุคดูด

อัศฮาบุลอุคดูด (อาหรับ: أصحاب الأخدود, อักษรโรมัน: ʿaṣ'ḥābu l-ʿukhdūdi) เป็นเรื่องราวที่กล่าวถึงในซูเราะฮ์ อัลบุรูจญ์ จากอัลกุรอาน โดยเป็นเรื่องราวของผู้คนที่ถูกโยนเข้าในคูและจุดไฟเผาเนื่องจากความเชื่อต่ออัลลอฮ์
เรื่องราว

โองการที่ 4 ถึง 7 เป็นเรื่องราวผู้ศรัทธาที่ถูกเผาในคู:
| โองการ | ภาษาอาหรับ | แปลไทย |
| --- | --- | --- |
| 4 | قُتِلَ أَصْحَابُ الْأُخْدُودِ | บรรดาเจ้าของหลุมพรางถูกสาปแช่ง |
| 5 | النَّارِ‌ ذَاتِ الْوَقُودِ | ไฟที่เต็มไปด้วยเชื้อเพลิง |
| 6 | إِذْ هُمْ عَلَيْهَا قُعُودٌ | ขณะที่พวกเขานั่งอยู่ตรงหน้าไฟ |
| 7 | وَهُمْ عَلَىٰ مَا يَفْعَلُونَ بِالْمُؤْمِنِينَ شُهُودٌ | และพวกเขารู้เห็นเป็นพยานต่อสิ่งที่บรรดาลูกน้องกระทำกับบรรดาผู้ศรัทธา |
จากนั้นในโองการ 8 ถึง 10 อัลกุรอานระบุต่อว่าพวกเขาถูกฆ่าเนื่องจากศรัทธาต่ออัลลอฮ์เท่านั้น:
| โองการ | ภาษาอาหรับ | แปลไทย |
| --- | --- | --- |
| 8 | وَمَا نَقَمُوا مِنْهُمْ إِلَّا أَن يُؤْمِنُوا بِاللَّـهِ الْعَزِيزِ الْحَمِيدِ | และพวกเขามิได้แก้แค้นเขาเหล่านั้นเว้นแต่ว่าเขาเหล่านั้นศรัทธาต่อัลลอฮฺผู้ทรงอำนาจ ผู้ทรงได้รับการสรรเสริญ |
| 9 | الَّذِي لَهُ مُلْكُ السَّمَاوَاتِ وَالْأَرْ‌ضِ ۚ وَاللَّـهُ عَلَىٰ كُلِّ شَيْءٍ شَهِيدٌ | ผู้ซึ่งกรรมสิทธิ์แห่งชั้นฟ้าทั้งหลายและแผ่นดินเป็นของพระองค์ และอัลลอฮฺนั้นทรงเป็นพยานต่อทุกสิ่งอย่าง |
| 10 | إِنَّ الَّذِينَ فَتَنُوا الْمُؤْمِنِينَ وَالْمُؤْمِنَاتِ ثُمَّ لَمْ يَتُوبُوا فَلَهُمْ عَذَابُ جَهَنَّمَ وَلَهُمْ عَذَابُ الْحَرِ‌يقِ | แท้จริงพวกที่ประหัตประหารบรรดาผู้ศรัทธาชายและบรรดาผู้ศรัทธาหญิง แล้วพวกเขามิได้สำนึกผิดกลับตัวนั้น พวกเขาจะได้รับการลงโทษแห่งนรกญะฮันนัม และพวกเขาจะได้รับการลงโทษแห่งการเผาไหม้ |
ความหมายของ 'อุคดูด'

รายงานจากอัลมุฟเราะดาตฟีเฆาะรีบิลกุรอาน "อุคดูด" (อาหรับ: أخـدود) เป็นรากศัพท์จาก "ค็อด" (อาหรับ: خـد) ซึ่งหมายถึง "คูกว้างและลึกแผ่กระจายไปทั่วแผ่นดิน" สาเหตุที่มีชื่อนี้เพราะเชื่อกันว่าเป็นบริเวณที่เกิดเหตุการณ์เผาตัว
ช่วงเวลาที่เกิดเหตุ

อัลอุคดูดเป็นสถานที่ทางประวัติศาสตร์ที่อยู่ทางตอนใต้ของนัจญ์รอนของซาอุดีอาระเบีย 5 กิโลเมตร (3.1 ไมล์) โดยเกิดขึ้นใน ค.ศ. 520 หรือ 523 ในรัชสมัยของษูนุวาส กษัตริย์ฮิมยัรองค์สุดท้าย
เรื่องราวในข้อมูลอื่น

มีเรื่องราวเกี่ยวกับอัศฮาบุลอุคดูดที่ต่างกัน โดยหนึ่งในนั้นปรากฏในฮะดีษเกี่ยวกับมะลิก (อาหรับ: مَـلِـك, กษัตริย์) ที่มี ซาฮิร (อาหรับ: سَـاحِـر, ผู้วิเศษ) ในสมัยก่อนหน้ามุฮัมมัด เมื่อผู้วิเศษเริ่มแก่ชรา เขากล่าวแก่กษัตริย์ให้หาเด็กชายที่ฉลาดเพื่อเรียนรู้ ซิหร์ (อาหรับ: سِـحْـر, เวทมนตร์) จากเขา อย่างไรก็ตาม ขณะที่เด็กชายกำลังฝึกเวทมนตร์ เขาพบนักบวชขณะเดินทางไปเรียนเวทมนตร์ทุกวัน และท้ายที่สุดกลายเป็นผู้ศรัทธาในพระเจ้า ทำให้เขาสามารถช่วยคนและรักษาผู้ป่วยในวิธีที่แปลกประหลาดได้ เมื่อกษัตริย์ทราบสิ่งนี้ พระองค์สั่งให้เด็กชายละทิ้งความศรัทธานี้เสีย แต่เด็กลายปฏิเสธ ทำให้เขาถูกฆ่าตามพระราชกระแสรับสั่ง พระองค์ก็เผาผู้ที่ติดตามดีน (อาหรับ: ديـن, ศาสนา) ของเด็กชายในคูหนึ่งหรือหลายคู
อิบน์ อิสฮาก-กิโยมตีความข้อความนี้เป็นการพาดพิงถึงการฆ่าชาวคริสต์แห่งนัจญ์รอนตามพระราชกระแสรับสั่งของพระเจ้าษูนุวาส ข้อมูลคริสเตียนรายงานว่าเหตุการณ์นี้เกิดขึ้นประมาณ ค.ศ. 523 ษูนุวาสหันไปนับถือศาสนายูดาห์และเปลี่ยนชื่อเป็นโยเซฟ พระองค์เสด็จไปที่นัจญ์รอนเพื่อบังคับให้ชาวคริสต์เข้ารีตศาสนายูดาห์ เมื่อพวกเขาปฏิเสธ พระองค์จึงโยนพวกเขาลงในคูหนึ่งหรือหลายคูที่เผาไหม้ทั้งเป็น
มีฮะดีษเกี่ยวกับพระเจ้าทรงเลือกนบี (อาหรับ: نَـبِي, ศาสดา) ในอบิสซีเนีย แต่ผู้คนที่นั่นปฏเสธเขา ท้ายที่สุดทั้งศาสดาและผู้ติดตามถูกเผาในคู
และมีรายงานว่าผู้ติดตามของดาเนียลถูกเผาในคู บางคนกล่าวว่ามีเหตุการณ์แบบนี้เกิดขึ้นหลายครั้งและหลายที่ เช่น เยเมน คอนสแตนติโนเปิล บาบิโลน อิรัก และอัชชาม; และเรื่องราวนี้ไม่ได้เป็นเพียงแค่เหตุการณ์เดียว
อำเภอกูบังปาซู

บทความนี้เกี่ยวกับอำเภอในรัฐเกอดะฮ์ สำหรับเขตเลือกตั้งสภาผู้แทนราษฎรของสหพันธ์ ดูที่ กูบังปาซู (เขตเลือกตั้งของสหพันธ์) สำหรับราชอาณาจักรในประวัติศาสตร์ ดูที่ เมืองกะปังปาสู
| อำเภอกูบังปาซู Daerah Kubang Pasu |
| --- | --- |
อำเภอ
การถอดเสียงภาษาอื่น
 • จีน: 古邦巴素县
 • ทมิฬ: குபாங் பாசு
ที่ตั้งของอำเภอกูบังปาซูในรัฐเกอดะฮ์
อำเภอกูบังปาซูที่ตั้งของอำเภอกูบังปาซูในประเทศมาเลเซีย
พิกัด:  6°20′N 100°20′E﻿ / ﻿6.333°N 100.333°E﻿ / 6.333; 100.333
ประเทศ:  มาเลเซีย
รัฐ:  รัฐเกอดะฮ์ เกอดะฮ์
ศูนย์กลาง: จิตรา
องค์กรปกครองส่วนท้องถิ่น: สภาเทศบาลกูบังปาซู
การปกครอง
 • นายอำเภอ: Fisol Noh
พื้นที่
 • ทั้งหมด: 945.96 ตร.กม. (365.24 ตร.ไมล์)
ประชากร (2010)
 • ทั้งหมด: 215,491 คน
 • ความหนาแน่น: 230 คน/ตร.กม. (590 คน/ตร.ไมล์)
เขตเวลา: UTC+8 (เวลามาตรฐานมาเลเซีย)
รหัสไปรษณีย์: 06xxx
รหัสโทรศัพท์: +6-04
ป้ายทะเบียนรถ: K
อำเภอกูบังปาซู (มลายู: Daerah Kubang Pasu) เป็นอำเภอในภาคเหนือของรัฐเกอดะฮ์ ประเทศมาเลเซีย โดยมีเมืองชายแดนอย่างบูกิตกายูฮีตัมและชังลุน ในขณะที่จีตราเป็นทั้งเมืองที่ใหญ่ที่สุดและศูนย์กลางการบริหารของอำเภอ
ภูมิศาสตร์

อำเภอกูบังปาซูมีพื้นที่ 948 ตารางกิโลเมตร ทางตะวันตกติดกับรัฐปะลิส ทางเหนือติดกับชายแดนไทย-มาเลเซีย และทางตะวันออกถึงใต้ตามเข็มนาฬิกา ติดกับอำเภอปาดังเตอรัป, โปกกเซอนา และกัวลาเกอดะฮ์
เขตบริหาร

กูบังปาซูแบ่งเขตบริหารเป็น 20 มูกิม (ตำบล) ได้แก่
อะฮ์
บินจัล
บูกิตติงกี
เกอลง
ฮซบา
เจอรัม
เจอร์ลุน
จีตรา
เมืองกูบังปาซู
มาเลา
นากา
ปาดังเปอราฮู
เปอลูบัง
เปอริง
ปูตัต
ซังลัง
ซูไงลากา
เตอมิน
ตุนจัง
วังเตอปุซ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อำเภอกูบังปาซู
| ด ค กอำเภอของประเทศมาเลเซีย |
| --- | --- |
 ★ อำเภอที่มีสถานะเทศบาล  ☆ อำเภอที่มีสถานะนคร 
รัฐกลันตัน:  บาจก  กัวมูซัง  เจอลี  ★โกตาบารู  กัวลาไกร  เขตปกครองตนเองโลจิง (กึ่งอำเภอ)  มาจัง  ปาซีร์มัซ  ปาซีร์ปูเตะฮ์  ตานะฮ์เมระฮ์  ตุมปัต 
รัฐเกอดะฮ์:  บาลิง  บันดาร์บาฮารู  ☆โกตาเซอตาร์  ★กัวลามูดา  ★กูบังปาซู  ★กูลิม  ★ลังกาวี  ปาดังเตอรัป  เปินดัง  ☆โปกกเซอนา  ซิก  ยัน 
รัฐซาบะฮ์:  บิวฟอร์ต  เบอลูรัน  กาลาบากัน  เกอนีเงา  กีนาบาตางัน  โกตาเบอลุด  ☆โกตากีนาบาลู  โกตามารูดู  กัวลาเปอญู  กูดัต  กูนัก  ลาฮัดดาตู  นาบาวัน  ปาปาร์  เปอนัมปัง  ปูตาตัน  ปีตัซ  ราเนา  ★ซันดากัน  เซิมโปร์นา  ซีปีตัง  ตัมบูนัน  ★ตาเวา  เตอลูปิด  เตอนม  โตงด  ตัวรัน 
รัฐซาราวัก:  ★อาซาจายา  เบา  เบอลากา  เบอลูรู  เบอตง  ★บินตูลู  บูกิตมาบง  ดาลัต  ดาโร  เกิดง  จูเลา  กาบง  กาโนวิต  กาปิต  ☆กูจิง  ลาวัซ  ลิมบัง  ลิงกา  ลูบกอันตู  ลุนดู  มารูดี  มาตู  เมอราดง  ☆มีรี  มูกะฮ์  ปากัน  ปันตู  ปูซา  ★ซามาราฮัน  ซาราตก  ซารีเกอี  เซอเบาฮ์  เซอบูเยา  เซอลาเงา  เซอเรียน  ★ซีบู  ซีบูรัน  ซีมุนจัน  ซง  ซรีอามัน  ซูบิซ  ตันจุงมานิซ  ตาเตา  เตอเบอดู  เตอลังอูซัน 
รัฐเซอลาโงร์:  ★กมบัก  ★ฮูลูลางัต  ★ฮูลูเซอลาโงร์  ★☆กลัง  ★กัวลาลางัต  ★กัวลาเซอลาโงร์  ☆เปอตาลิง  ซาบักเบอร์นัม  ★เซอปัง 
รัฐตรังกานู:  เบอซุต  ★ดูงุน  ฮูลูเตอเริงกานู  ★เกอมามัน  ☆กัวลาเนอรุซ  ☆กัวลาเตอเริงกานู  มารัง  เซอตียู 
รัฐเนอเกอรีเซิมบีลัน:  เจอเลอบู  ★เจิมปล  กัวลาปีละฮ์  ★พอร์ทดิกสัน  เริมเบา  ☆เซอเริมบัน  ตัมปิน 
รัฐปะลิส: ไม่มี (★กางาร์)
รัฐปะหัง:  ★เบินตง  เบอรา  ที่สูงแคเมอรอน  เจอรันตุต  ☆กวนตัน  ลีปิซ  มารัน  เปอกัน  เราบ์  รมปิน  ★เตอเมอร์โละฮ์ 
รัฐปีนัง:  ☆เซอเบอรังเปอไรกลาง  ☆เซอเบอรังเปอไรเหนือ  ☆เกาะปีนังตะวันออกเฉียงเหนือ  ☆เซอเบอรังเปอไรใต้  ☆เกาะปีนังตะวันตกเฉียงใต้ 
รัฐเประ:  ★บากันดาตุก  บาตังปาดัง  ★ฮีลีร์เปรัก  ฮูลูเปรัก  กัมปาร์  เกอเรียน  ☆กินตา  ★กัวลากังซาร์  ★ลารุต มาตัง และเซอลามา ((กิ่งอำเภอ))  ★มันจุง  มูอัลลิม  เปรักเตองะฮ์ 
รัฐมะละกา:  ★อาโลร์กาจะฮ์  ★จาซิน  ☆★เมอลากากลาง 
รัฐยะโฮร์:  ★บาตูปาฮัต  ☆โจโฮร์บะฮ์รู  ★กลวง  ★โกตาติงกี  ★กูไล  เมอร์ซิง  ★มัวร์  ★ปนเตียน  ★เซอกามัต  ตังกัก 
☆กัวลาลัมเปอร์ ลาบวน และปูตราจายา เป็นดินแดนสหพันธ์ที่ไม่มีเขตปกครองระดับอำเภอ ตัวเอียง หมายถึงอำเภอที่จัดเป็นอำเภอใหม่ ณ ค.ศ. 2019
อีมุส

| อีมุส |
| --- | --- |
นคร
Lungsod ng Imus (นครอีมุส)
จากบนสุด ซ้ายไปขวา: อาสนวิหารอีมุส, ศาลาว่าการนครอีมุส, อนุสาวรีย์จอมพล Licerio Topacio ที่อีมุสพลาซา และสวนมรดกรำลึกสงครามอะลาปัน
สมญา: เมืองหลวงแห่งธงชาติของฟิลิปปินส์
ที่ตั้งในจังหวัดคาวีเต
ประเทศ:  ฟิลิปปินส์
เขต: คาลาบาร์โซน
จังหวัด: คาวีเต
Districts: Lone District of Imus
รวมกลุ่ม: ค.ศ. 1795
สถาปนาเป็นนคร: 30 มิถุนายน ค.ศ. 2012
บารังไกย์: 97
การปกครอง
 • นายกเทศมนตรี: Emmanuel Maliksi (Liberal)
 • รองนายกเทศมนตรี: Arnel "Ony" Cantimbuhan (Liberal)
พื้นที่
 • ทั้งหมด: 64.70 ตร.กม. (24.98 ตร.ไมล์)
ความสูงจุดสูงสุด: 70 เมตร (230 ฟุต)
ประชากร (ค.ศ. 2015)
 • ทั้งหมด: 403,785 คน
 • ความหนาแน่น: 6,200 คน/ตร.กม. (16,000 คน/ตร.ไมล์)
เดมะนิม: Imuseño
เขตเวลา: UTC+8 (PST)
รหัสไปรษณีย์: 4103
ไอดีดี : รหัสโทรศัพท์ : +63 (0)46
เว็บไซต์: www.imus.gov.ph
อีมุส (ฟิลิปปินส์: Imus) เป็นเมืองศูนย์กลางโดยนิตินัยของจังหวัดคาวีเต ประเทศฟิลิปปินส์ ในปี ค.ศ. 2015 มีประชากร 403,785 และเป็นนครระดับที่หนึ่ง หากแบ่งตามรายได้
อีมุสอยู่ห่างจากเมโทรมะนิลาไปทางทิศใต้ 20 กิโลเมตร (12 ไมล์) และเป็นสถานที่สำคัญทางประวัติศาสตร์เกี่ยวกับชัยชนะสองครั้งเหนือจักรวรรดิสเปนในการปฏิวัติฟิลิปปิน สงครามสองครั้งนั้นได้แก่ สงครามอีมุส เมื่อวันที่ 3 กันยายน ค.ศ. 1896 และสงครามอะลาปัน เมื่อวันที่ 28 พฤษภาคม ค.ศ. 1898 โดยในครั้งนั้น ธงชาติฟิลิปปินส์ผืนแรกได้โบกสะพัด ทำให้เมืองนี้ได้รับฉายา "เมืองหลวงแห่งธงชาติของฟิลิปปินส์" และมีการเฉลิมฉลองทุก ๆ ปี และมีการจัดแสดงเรื่องราวของสงครามไว้ที่พิพิธภัณฑ์ประวัติศาสตร์อีมุส อีมุสได้รับการยกฐานะเป็นนครเมื่อวันที่ 30 มิถุนายน ค.ศ. 2012
อีมุสเป็นศูนย์กลางทางศาสนาของจังหวัดคาวีเต และเป็นที่ตั้งของสังฆมณฑลอีมุสและอาสนวิหารอีมุส
ภูมิศาสตร์

อีมุสมีพื้นที่ 64.70 km2 (24.98 sq mi) คิดเป็นร้อยละ 6.8 ของพื้นที่จังหวัดคาวีเต (1,427.06 ตารางกิโลเมตร (550.99 ตารางไมล์)) ล้อมรอบด้วยเทศบาลคาวิตและโนเบเลตาทางทิศเหนือ ติดกับเทศบาลเจเนรัลไตรอัสทางทิศตะวันตก ติดกับนครบาคัวร์ทางทิศตะวันออก และดาสมารินาสทางทิศใต้
แหล่งข้อมูลอื่น

เว็บไซต์อย่างเป็นทางการของจังหวัดคาวีเต
City Government of Imus Portal เก็บถาวร 2016-08-23 ที่ เวย์แบ็กแมชชีน
Philippine Standard Geographic Code เก็บถาวร 2012-04-13 ที่ เวย์แบ็กแมชชีน
Philippine Census Information
ภาพถ่ายทางอากาศของอีมุส
อาหมัด อัล ซูไรติ

| อาหมัด อัล ซูไรติ (Ahmad Al-Suraiti) |
| --- | --- |
ตัวละครใน 'ท้าชนคนเดือด (AUKMEN) '
อาหมัด อัล ซูไรติ นักมวยไทยชาวกาตาร์ จากภาพยนตร์เรื่อง ท้าชนคนเดือด (AUKMEN) 
ปรากฏครั้งแรก: ภาพยนตร์กาตาร์เรื่อง ท้าชนคนเดือด (AUKMEN) 
สร้างโดย: บริษัทอาเหม็ด ประเทศกาตาร์; BULLET PROOF FILM
ข้อมูลตัวละครในเรื่อง
เพศ: ชาย
อาชีพ: วิศวกร, นักมวยไทย
สัญชาติ: 
ภาพยนตร์ "ท้าชนคนเดือด" ฉบับภาษาไทย
อาหมัด อัล ซูไรติ (อาหรับ: أحمد; อังกฤษ: Ahmad Rashid Al-Suraiti) เป็นตัวละครเอกจากภาพยนตร์เรื่อง ท้าชนคนเดือด (AUKMEN) ซึ่งเป็นนักมวยไทยชาวกาตาร์ โดยเป็นตัวละครที่ได้แรงดลบันดาลใจมาจากเรื่องจริง
ประวัติตามท้องเรื่อง

อาหมัด เป็นอดีตวิศวกรชาวกาตาร์ผู้เดินทางมายังประเทศไทยเพื่อต้องการเป็นนักมวยไทย ในช่วงแรกเขาหมดตัวไปกับการดื่มและการเที่ยว จนต่อมาเพื่อนของเขาได้แนะให้ไปยังค่ายมวย และได้พบกับการ์ตูน ซึ่งเป็นลูกบุญธรรมเจ้าของค่ายมวยและเพื่อนร่วมค่ายชาวไทยอีกหลายคนที่คอยให้คำแนะนำและกำลังใจ เดิมทีพ่อของอาหมัดต้องการให้มีงานทำแบบเดียวกับคนทั่วไป แต่เขาต้องการเป็นนักมวยจึงตัดสินใจร่วมเข้าแข่งขัน ครั้งหนึ่งเขาได้รับการทาบทามโปรโมเตอร์มวยใต้ดินชักชวนให้ไปแข่งกับนักมวยไทยฝีมือฉกาจ นามว่า ก้าวไกล แก่นนรสิงห์ ซึ่งอาหมัดได้เข้าต่อสู้ด้วย แต่เนื่องด้วยนักมวยชาวไทยมีอานุภาพการจู่โจมที่หนักหน่วงและชั้นเชิงเหนือกว่า ทำให้อาหมัดต้องพ่ายแพ้กลับมา
อาหมัดกลับไปยังค่ายมวยในสภาพที่บอบช้ำ แต่การ์ตูนพยายามปลอบใจและได้แนะนำให้เขาชกมวยแบบมีกฎกติกาแทน อาหมัดทำตามคำแนะนำเขาเริ่มเข้าแข่งขันมวยไทยในรายการต่างๆ แล้วสู้อย่างเต็มที่ แต่เขาก็ยังแพ้ให้กับนักมวยไทยหลายราย แต่ในคราวนี้การ์ตูนบอกว่าหากต้องการเอาชนะในประเทศไทย มีเพียงทางเดียวเท่านั้นที่ต้องทำคือการน็อคคู่ต่อสู้ให้ล้มลงให้ได้ ซึ่งเขาก็ฝึกฝนอย่างเต็มที่จนสามารถเอาชนะนักมวยมาได้หลายราย และในที่สุดอาหมัดก็ได้โคจรมาพบกับ ก้าวไกล แก่นนรสิงห์ ซึ่งได้ชื่อว่าเป็นสุดยอดนักมวยไทยที่แข็งแกร่งที่สุดอีกครั้ง
ข้อมูลจำเพาะ

ชื่อ : อาหมัด (أحمد)
ชื่อจริง : อาหมัด ราชิด อัล-ซูไรติ (Ahmad Rashid Al-Suraiti)
ชื่อในวงการมวย : ออคแมน ส.คำสิงห์ (AUKMEN)
สัญชาติ :  กาตาร์
เกิดวันที่ : 3 กรกฎาคม ค.ศ. 1980
อายุ (ตามท้องเรื่อง)  : 27 ปี
ผู้แสดง : อาหมัด อัล-ซูไรติ
เกี่ยวกับภาพยนตร์

นักแสดงที่ร่วมแสดงกับ อาหมัด อัล-ซูไรติ ได้แก่ : หญิง จุฬาลักษณ์, และ โยกเยก
นักมวยไทยที่ได้ร่วมแสดงภาพยนตร์ : สมรักษ์ คำสิงห์, ก้าวไกล แก่นนรสิงห์ และ น้องตุ้ม ปริญญา
ภาพยนตร์เรื่อง ท้าชนคนเดือด เป็นภาพยนตร์ต้นแบบที่มีตัวเอกของเรื่องเป็นนักมวยไทยชาวอาหรับ ที่แสดงการชกมวยและไหว้ครูเป็นที่ยอมรับระดับนานาชาติเรื่องแรกของโลก และมีแผนการณ์ที่จะจัดฉายที่เมืองคานส์ ประเทศฝรั่งเศสด้วยเช่นกัน
ภาพยนตร์เรื่อง ท้าชนคนเดือด เป็นภาพยนตร์ที่หญิง จุฬาลักษณ์ และแฟนหนุ่มของเธอร่วมทุนกับบริษัทอาเหม็ด ประเทศกาตาร์ ผลิตขึ้นมา ทั้งนี้มีทีมงานหลายประเทศร่วมกันสร้าง ทั้ง ฮ่องกง, ฝรั่งเศส และอเมริกา โดยเฉพาะอย่างยิ่งมีทีมสตั๊นท์ซึ่งเคยร่วมทีมกับเจท ลีมาร่วมงานต่างหากด้วย
แหล่งข้อมูลอื่น

BULLET PROOF FILM เก็บถาวร 2010-08-01 ที่ เวย์แบ็กแมชชีน
| ด ค กตัวละครที่เป็นนักมวยไทยในภาพยนตร์ |
| --- | --- |
 ทอง โพธิ์ •  เคริท สโลน •  ลิม ซูจอง •  ไทเกอร์ •  ดีด้า ดีอาฟาต์ •  บุญเลิศ •  อาหมัด อัล ซูไรติ
ห่าเตียน

| ห่าเตียน Hà Tiên |
| --- | --- |
นครภายใต้จังหวัด (ชั้น 3)
Thành phố Hà Tiên · นครห่าเตียน
ทิวทัศน์นครห่าเตียน

ห่าเตียนที่ตั้งในประเทศเวียดนาม
พิกัด: 10°23′N 104°29′E﻿ / ﻿10.383°N 104.483°E﻿ / 10.383; 104.483
ประเทศ:  เวียดนาม
จังหวัด: เกียนซาง
พื้นที่
 • ทั้งหมด: 107.92 ตร.กม. (41.67 ตร.ไมล์)
ประชากร (ค.ศ. 2019)
 • ทั้งหมด: 48,644 คน
 • ความหนาแน่น: 450 คน/ตร.กม. (1,200 คน/ตร.ไมล์)
ห่าเตียน (เวียดนาม: Hà Tiên) เป็นนครที่ตั้งอยู่ในจังหวัดเกียนซาง ภูมิภาคสามเหลี่ยมปากแม่น้ำโขง ประเทศเวียดนาม มีอาณาเขตติดกับประเทศกัมพูชาทางทิศตะวันตก มีขนาดพื้นที่ 107.92 km2 (41.67 sq mi) และมีประชากรเมื่อ ค.ศ. 2020 จำนวน 48,644 คน
ประวัติศาสตร์

บทความหลัก: ราชรัฐห่าเตียน
ห่าเตียนมีชื่อเดิมว่า "เปียม" (เขมร: ព឵ម) ปรากฏในเอกสารไทยในชื่อ "บันทายมาศ" หรือ "พุทไธมาศ"
ประวัติศาสตร์ > เจ้าเมืองพุทไธมาศ

ม่อจิ่ว (鄚玖) หรือ หมัก กื๋ว (Mạc Cửu) ดำรงตำแหน่ง ? – พ.ศ. 2279
พระยาราชาเศรษฐี ม่อซื่อหลิน (鄚士麟, 莫士麟) หรือ หมัก ตง (Mạc Tông) หรือ หมัก เทียน ตื๊อ (Mạc Thiên Tứ) ดำรงตำแหน่ง พ.ศ. 2279–2314
พระยาราชาเศรษฐี (จีน) หรือ จันเลียน (陳聯) หรือ เจิ่น เลียน (Trần Liên) ดำรงตำแหน่ง พ.ศ. 2314–2316
พระยาราชาเศรษฐี (ญวน) หรือ ม่อซื่อหลิน (鄚士麟, 莫士麟) หรือ หมัก ตง (Mạc Tông) หรือ หมัก เทียน ตื๊อ (Mạc Thiên Tứ) ดำรงตำแหน่ง พ.ศ. 2316–2320
พระยาราชาเศรษฐี ม่อจื๊อเซิง (鄚子泩) หรือ หมัก ตื๋อ ซิง (Mạc Tử Sinh) ดำรงตำแหน่ง พ.ศ. 2327–2331
ม่อกงปิ่ง (鄚公柄) หรือ หมัก กง บิ๊ญ (Mạc Công Bính) ดำรงตำแหน่ง พ.ศ. 2332–2335
ม่อจื๊อเทียน (鄚子添) หรือ หมัก ตื๋อ เทียม (Mạc Tử Thiêm) ดำรงตำแหน่ง พ.ศ. 2343–2352
ม่อกงหยู (鄚公榆) หรือ หมัก กง ซู (Mạc Công Du) ดำรงตำแหน่ง พ.ศ. 2359–2372
ม่อกงไฉ (鄚公材) หรือ หมัก กง ต่าย (Mạc Công Tài) ดำรงตำแหน่ง พ.ศ. 2373–2376
จุดผ่านแดน

จุดผ่านแดนระหว่างเวียดนามและกัมพูชาของฝั่งเวียดนาม เรียกว่า จุดผ่านแดนนานาชาติห่าเตียน ตั้งอยู่ทางตะวันตกของใจกลางห่าเตียน 7 กิโลเมตร ที่ชุมชนส่าเซี้ย (Xà Xía) แขวงหมีดึ๊ก (Phường Mỹ Đức) ส่วนทางฝั่งกัมพูชา เรียกว่า จุดผ่านแดนนานาชาติแปรกจาก (ប៉ុស្តិ៍នគរបាលច្រកទ្វារព្រំដែនអន្ដរជាតិព្រែកចាក) ตั้งอยู่ในอำเภอกำปงตราก จังหวัดกำปอด
ดูเพิ่ม

อำเภอบันทายมาศ
ราชรัฐห่าเตียน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Ha Tien
คู่มือการท่องเที่ยว Hà Tiên จากวิกิท่องเที่ยว (ในภาษาอังกฤษ)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ฝรั่งเศส  BnF data  อิสราเอล  สหรัฐ 
อื่น ๆ:  NARA
อับดุลละห์ บิน ฮะมัด อัล อัตติยาห์

| อับดุลละห์ บิน ฮะมัด อัล อัตติยาห์ |
| --- | --- |


รองนายกรัฐมนตรีแห่งประเทศกาตาร์
ดำรงตำแหน่ง 3 เมษายน ค.ศ. 2007 – 18 มกราคม ค.ศ. 2011
กษัตริย์: ฮะมัด บิน เคาะลีฟะฮ์ อัษษานี
นายกรัฐมนตรี: ฮะมัด บิน ญะซิม
ก่อนหน้า: ฮะมัด บิน ญะซิม
ถัดไป: อะห์มัด บิน อับดุลละห์ อัล มะห์มูด
รัฐมนตรีว่าการกระทรวงพลังงานและอุตสาหกรรม
ดำรงตำแหน่ง 12 มกราคม ค.ศ. 1999 – 18 มกราคม ค.ศ. 2011
กษัตริย์: ฮะมัด บิน เคาะลีฟะฮ์ อัษษานี
นายกรัฐมนตรี: ฮะมัด บิน เคาะลีฟะฮ์ อัษษานี ฮะมัด บิน ญะซิม
ก่อนหน้า: คาลิด บิน ฮะมัด
ถัดไป: โมฮัมเหม็ด ซาเลห์ อัล ซาดา
ดำรงตำแหน่ง 28 มีนาคม ค.ศ. 1992 – 19 กุมภาพันธ์ ค.ศ. 1995
นายกรัฐมนตรี: เคาะลีฟะฮ์ บิน ฮะมัด
ก่อนหน้า: จัสซิม บิน ฮะมัด
ถัดไป: คาลิด บิน ฮะมัด
 
ข้อมูลส่วนบุคคล
เกิด:  (1952-12-05) 5 ธันวาคม ค.ศ. 1952 (71 ปี) โดฮา ประเทศกาตาร์
ศาสนา: อิสลาม

อับดุลละห์ บิน ฮะมัด อัล อัตติยาห์ (/əbˈdʌlə bɪn ˈhɑːməd æl ˈɑːtiːjə/ ( ฟังเสียง) əb-dul-ə-_-bin; อาหรับ: عبدالله بن حمد العطية; ค.ศ. 1951 – ) เป็นอดีตรองนายกรัฐมนตรีแห่งประเทศกาตาร์และหัวหน้าศาลของเอมีร์
ชีวิตช่วงต้นและการศึกษา

อัตติยาห์เกิดในปี ค.ศ. 1951 หรือ 1952 ในปี ค.ศ. 1976 เขาสำเร็จการศึกษาจากมหาวิทยาลัยอเล็กซานเดรีย ประเทศอียิปต์ ด้วยวุฒิการศึกษาระดับปริญญาตรี
ผลงานในระดับอาชีพ

อัตติยาห์เริ่มต้นอาชีพในปี ค.ศ. 1972 ร่วมกับกระทรวงการคลังและปิโตรเลียมแห่งประเทศกาตาร์ ตั้งแต่ปี ค.ศ. 1973 ถึง 1986 เขาดำรงตำแหน่งผู้อำนวยการด้านความสัมพันธ์ระหว่างประเทศและการประชาสัมพันธ์ที่กระทรวง ตั้งแต่ปี ค.ศ. 1986 ถึง 1989 ทำหน้าที่เป็นผู้อำนวยการสำนักงานรัฐมนตรี และจากปี ค.ศ. 1989 ถึง 1992 เป็นผู้อำนวยการสำนักงานรัฐมนตรีว่าการกระทรวงมหาดไทยและเป็นรัฐมนตรีว่าการกระทรวงการคลังและปิโตรเลียม ตั้งแต่เดือนกันยายน ค.ศ. 1992 ถึงมกราคม ค.ศ. 2011 อัตติยาห์ดำรงตำแหน่งเป็นรัฐมนตรีว่าการกระทรวงพลังงานและอุตสาหกรรม เมื่อวันที่ 12 มกราคม ค.ศ. 1999 เขายังรับผิดชอบด้านไฟฟ้าและน้ำในภาคอุตสาหกรรมเหล่านี้รวมเข้ากับกระทรวงพลังงานและอุตสาหกรรม เมื่อวันที่ 16 กันยายน ค.ศ. 2003 เขาได้รับการแต่งตั้งเป็นรองนายกรัฐมนตรีคนที่สองและเมื่อวันที่ 3 เมษายน ค.ศ. 2007 เข้าดำรงตำแหน่งรองนายกรัฐมนตรี เมื่อวันที่ 18 มกราคม ค.ศ. 2011 เขาได้รับแต่งตั้งให้เป็นหัวหน้าของอะมิรี ดีวาน ในช่วงหลังดำรงตำแหน่งรองนายกรัฐมนตรี ซึ่งช่วงดังกล่าว ตำแหน่งรัฐมนตรีว่าการกระทรวงอุตสาหกรรมและพลังงานของเขาได้รับการแทนที่โดยโมฮัมเหม็ด ซาเลห์ อัล ซาดา
ตั้งแต่ ค.ศ. 1975 อัตติยาห์เป็นผู้อำนวยการกัลฟ์เฮลิคอปเตอร์คอร์ปอเรชัน ตั้งแต่ ค.ศ. 1987 ถึง 1995 เขาดำรงตำแหน่งรองประธานคิวเทล ตั้งแต่ ค.ศ. 1986 เป็นสมาชิกของคณะกรรมการบริษัทกัลฟ์แอร์เวย์สคอร์ปอเรชัน และตั้งแต่ปี ค.ศ. 1992 เป็นผู้อำนวยการกาตาร์ปิโตรเลียม
เมื่อวันที่ 23 พฤศจิกายน ค.ศ. 1993 อัตติยาห์ได้รับเลือกเป็นประธานโอเปก และเป็นสมาชิกคณะกรรมการโควตาของโอเปก เมื่อวันที่ 30 มิถุนายน ค.ศ. 2009 ในการประชุมรัฐมนตรีครั้งที่แปด ของกลุ่มประเทศผู้ส่งออกแก๊ส ณ กรุงโดฮา เขาได้รับเลือกให้เป็นประธานขององค์กร แม้ว่ากลุ่มประเทศผู้ส่งออกแก๊สได้เห็นโดยผู้เชี่ยวชาญบางคนในฐานะที่เป็นความพยายามในการจัดทำ 'แก๊ส-โอเปค' อัตติยาห์ก็ไม่ยอมรับการรวมกลุ่มเพื่อผูกขาดทางธุรกิจที่เหมือนกับโอเปก
ในปี ค.ศ. 2011 อัตติยาห์ได้รับการแต่งตั้งเป็นหัวหน้าของอดีตเอมีร์ ฮะมัด อัษษานี และเป็นประธานการควบคุมดูแลและความโปร่งใสแห่งประเทศกาตาร์
ในช่วงการประชุมการเปลี่ยนแปลงสภาพภูมิอากาศของสหประชาชาติประจำปี พ.ศ. 2555 ที่กรุงโดฮา อัตติยาห์ได้ทำหน้าที่เป็นประธาน
ผลงานในระดับอาชีพ > รางวัลที่ได้รับ

ในปี ค.ศ. 2007 สำนักข่าวกรองบริติชปิโตรเลียมในกรุงลอนดอนได้เลือกอัตติยาห์เป็นผู้ชายแห่งปี ในสาขาการพัฒนาอุตสาหกรรมไฮโดรคาร์บอน
ชีวิตส่วนตัว

อัตติยาห์แต่งงานและมีลูกหกคน ความสนใจของเขาคือการอ่านหนังสือ, ตกปลา และวิทยุสื่อสาร
แหล่งข้อมูลอื่น

รมต.น้ำมันกาตาร์เผยโอเปกยังไม่ปรับกำลังการผลิต - thairath.co.th (ไทย)
อีลากัน

| อีลากัน |
| --- | --- |
นคร
นครอีลากัน

สมญา:  The Center of Eco-Tourism Adventure in Region 2 Home of the World's Largest Wooden Lounge Chair (Butaka) เมืองหลวงข้าวโพดแห่งฟิลิปปินส์ Primary Growth Center of Region 2 นครประจำจังหวัดอีซาเบลา
คำขวัญ: Sulong Pa! Lungsod ng Ilagan (More Progress! City of Ilagan)
ที่ตั้งในอีซาเบลา
ประเทศ:  ฟิลิปปินส์
เขต: ลัมบักนางคากายัน
จังหวัด: อีซาเบลา
District: 1st District of Isabela
ก่อตั้ง: 4 พฤษภาคม ค.ศ. 1686
สถาปนาเป็นนคร: 11 สิงหาคม ค.ศ. 2012
บารังไกย์: 91
การปกครอง
 • ประเภท: Sangguniang Panlungsod
 • นายกเทศมนตรี: Evelyn C. Diaz
 • รองนายกเทศมนตรี: Vedasto D. Villanueva
 • ผู้มีสิทธิ์เลือกตั้ง: 88,413 คน (ค.ศ. 2016)
พื้นที่http://nap.psa.gov.ph/activestats/psgc/province.asp?provCode=023100000
 • ทั้งหมด: 1,166.26 ตร.กม. (450.30 ตร.ไมล์)
ความสูง: 110 เมตร (360 ฟุต)
ประชากร (ค.ศ. 2015) 
 • ทั้งหมด: 145,568 คน
 • ความหนาแน่น: 120 คน/ตร.กม. (320 คน/ตร.ไมล์)
เดมะนิม: Ilagueño (m) Ilagueña (f)
เขตเวลา: UTC+8 (PST)
ZIP code: 3300
PSGC: 023114000
ไอดีดี : รหัสโทรศัพท์ : +63 (0)78
ภูมิอากาศ: ป่าดิบชื้น
ระดับรายได้: ระดับที่ 2
รายได้ (₱): 185,000,000.00 (ค.ศ. 2016)
Poverty incidence: 17.86 (2012)
เว็บไซต์: www.ilagan-isabela.gov.ph
อีลากัน (อีบานัก: Siudad nat Ilagan; อีโลกาโน: Siudad ti Ilagan; ฟิลิปปินส์: Lungsod ng Ilagan) หรือชื่ออย่างเป็นทางการ นครอีลากัน,  เป็นนครศูนย์กลางของจังหวัดอีซาเบลา ประเทศฟิลิปปินส์ ประชากรในปี ค.ศ. 2015 มีประมาณ 145,568 คน  จึงเป็นนครที่มีประชากรมากที่สุดของจังหวัด
อีลากันมีพื้นที่ 116,626 เฮกตาร์ (288,190 เอเคอร์) จึงเป็นนครที่มีพื้นที่มากที่สุดของเกาะลูซอนและมากเป็นอันดับที่ 4 ของประเทศ อีลากันเคยเป็นเทศบาลระดับที่หนึ่ง ก่อนที่จะยกฐานะเป็นนคร
ภูมิอากาศ

| ข้อมูลภูมิอากาศของอีลากัน> เดือน | ข้อมูลภูมิอากาศของอีลากัน> ม.ค. | ข้อมูลภูมิอากาศของอีลากัน> ก.พ. | ข้อมูลภูมิอากาศของอีลากัน> มี.ค. | ข้อมูลภูมิอากาศของอีลากัน> เม.ย. | ข้อมูลภูมิอากาศของอีลากัน> พ.ค. | ข้อมูลภูมิอากาศของอีลากัน> มิ.ย. | ข้อมูลภูมิอากาศของอีลากัน> ก.ค. | ข้อมูลภูมิอากาศของอีลากัน> ส.ค. | ข้อมูลภูมิอากาศของอีลากัน> ก.ย. | ข้อมูลภูมิอากาศของอีลากัน> ต.ค. | ข้อมูลภูมิอากาศของอีลากัน> พ.ย. | ข้อมูลภูมิอากาศของอีลากัน> ธ.ค. | ข้อมูลภูมิอากาศของอีลากัน> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 29 (84) | 30 (86) | 32 (90) | 35 (95) | 35 (95) | 35 (95) | 34 (93) | 33 (91) | 32 (90) | 31 (88) | 30 (86) | 28 (82) | 32 (89.6) |
| อุณหภูมิต่ำสุดเฉลี่ย  °C (°F) | 19 (66) | 20 (68) | 21 (70) | 23 (73) | 23 (73) | 24 (75) | 23 (73) | 23 (73) | 23 (73) | 22 (72) | 21 (70) | 20 (68) | 21.8 (71.3) |
| หยาดน้ำฟ้า มม (นิ้ว) | 31.2 (1.228) | 23 (0.91) | 27.7 (1.091) | 28.1 (1.106) | 113.5 (4.469) | 141.4 (5.567) | 176.4 (6.945) | 236.6 (9.315) | 224.9 (8.854) | 247.7 (9.752) | 222.9 (8.776) | 178 (7.01) | 1,651.4 (65.016) |
| วันที่มีฝนตกโดยเฉลี่ย | 10 | 6 | 5 | 5 | 13 | 12 | 15 | 15 | 15 | 17 | 16 | 15 | 144 |
แหล่งที่มา: World Weather Online
แหล่งข้อมูลอื่น

City Profile at the National Competitiveness Council of the Philippines เก็บถาวร 2017-10-26 ที่ เวย์แบ็กแมชชีน
at the Isabela Government Website
Local Governance Performance Management System เก็บถาวร 2016-10-10 ที่ เวย์แบ็กแมชชีน
Philippine Standard Geographic Code เก็บถาวร 2012-04-13 ที่ เวย์แบ็กแมชชีน
Philippine Census Information
The Road to Cityhood เก็บถาวร 2021-06-03 ที่ เวย์แบ็กแมชชีน
NSCB – ActiveStats – PSGC Interactive – Municipality: ILAGAN (Capital) เก็บถาวร 2017-02-02 ที่ เวย์แบ็กแมชชีน
รอเยาะ

| --- | --- |
รอเยาะมามะก์ในมาเลเซีย
ชื่ออื่น: เต้าขั้ว โรจัก รูจัก
ประเภท: สลัด
แหล่งกำเนิด: อินโดนีเซีย
ภูมิภาค: เกาะชวา
ชาติที่มีอาหารประจำชาติที่เกี่ยวข้อง: อินโดนีเซีย, มาเลเซีย, สิงคโปร์
อุณหภูมิเสิร์ฟ: สดในอุณหภูมิห้อง
ส่วนผสมหลัก: ผลไม้, ผัก, น้ำตาลปี๊บ, ถั่วลิสง และน้ำสลัดพริก
 ตำราอาหาร: รอเยาะ   สื่อ: รอเยาะ
รอเยาะ หรือ เต้าขั้ว ประเทศมาเลเซียและสิงคโปร์เรียกว่า โรจัก (มลายู: rojak) อินโดนีเซียเรียกว่า รูจัก (อินโดนีเซีย: rujak) เป็นยำประเภทหนึ่งในอาหารมลายูและอินโดนีเซีย น้ำยำทำจากกะปิเคี่ยวกับน้ำตาลโตนด น้ำมะขามเปียก พริก มีรสหวาน โรยถั่วลิสงคั่ว ในปีนังจะเพิ่มน้ำผึ้ง นิยมกินกับผลไม้ เช่น ชมพู่ มะม่วงดิบ ฝรั่ง มันแกว สับปะรด ผักลวกเช่น ถั่วงอก ผักบุ้ง มันเทศต้ม เต้าหู้ทอด
ในพิธีครรภ์เจ็ดเดือนในเกาะชวา จะมีรอเยาะเป็นอาหารสำคัญในพิธีและใช้เสี่ยงทายเพศทารก ถ้าหญิงมีครรภ์ชอบรอเยาะหวาน ทารกจะเป็นผู้หญิง ถ้าชอบรสเผ็ดจะเป็นผู้ชาย
ในภาคใต้ของประเทศไทยมีอาหารชนิดเช่นกัน ในจังหวัดปัตตานีเรียกว่า รอเยาะ, สงขลาเรียกว่า เต้าขั้ว หรือ สลัดทะเลสาบ, สุราษฎร์ธานีเรียกว่า ผักบุ้งไต่ราว, ภูเก็ตเรียกว่า อูแช่, และสตูลเรียกว่า ปัสมอส